CELEX: 62014TA0155
Language: sk
Date: 2016-04-27 00:00:00
Title: Vec T-155/14: Rozsudok Všeobecného súdu z 27. apríla 2016 – ANKO/Komisia („Arbitrážna doložka — Dohody o grantoch uzavreté v rámci šiesteho rámcového programu v oblasti výskumu, technického rozvoja a demonštračných činností (2002 – 2006) — Projekty Persona a Terregov — Oprávnené náklady — Vrátenie vyplatených súm — Protinávrh — Úroky z omeškania“)

13.6.2016   
            
            
               SK
            
            
               Úradný vestník Európskej únie
            
            
               C 211/44
            
         
      Rozsudok Všeobecného súdu z 27. apríla 2016 – ANKO/Komisia
      (Vec T-155/14) (1)
      
      ((„Arbitrážna doložka - Dohody o grantoch uzavreté v rámci šiesteho rámcového programu v oblasti výskumu, technického rozvoja a demonštračných činností (2002 – 2006) - Projekty Persona a Terregov - Oprávnené náklady - Vrátenie vyplatených súm - Protinávrh - Úroky z omeškania“))
      (2016/C 211/55)
      Jazyk konania: gréčtina
      
         Účastníci konania
      
      
         Žalobkyňa: ANKO AE Antiprosopeion, Emporiou kai Viomichanias (Atény, Grécko) (v zastúpení: V. Christianos, S. Paliou a A. Skoulikis, advokáti)
      
         Žalovaná: Európska komisia (v zastúpení: R. Lyal a P. Arenas, splnomocnení zástupcovia, za právnej pomoci O. Lytra, advokát)
      
         Predmet veci
      
      Žaloby na základe článku 272 ZFEÚ s cieľom na jednej strane po prvé vyhlásiť za nedôvodnú žiadosť Komisie o vrátenie grantov vyplatených žalobkyni v rámci výkonu dohôd č. 045459 „Vnemové priestory podporujúce nezávislé starnutie“ a č. 507749 „Vplyv elektronickej verejnej správy na služby miestnych a regionálnych správnych orgánov“, uzavretých v rámci šiesteho rámcového programu v oblasti výskumu, technického rozvoja a demonštračných činností (2002 – 2006), a po druhé zaviazať Komisiu na úhradu zvyšnej časti grantov nevyplatených na základe prvej z týchto dohôd, ako aj na druhej strane na základe protinávrhu, uložiť žalobkyni povinnosť vrátiť granty neoprávnene vyplatené v rámci týchto dohôd
      
         Výrok rozsudku
      
      
                  1.
               
               
                  Žaloba podaná spoločnosťou ANKO AE Antiprosopeion, Emporiou kai Viomichanias, sa zamieta.
               
            
                  2.
               
               
                  ANKO AE Antiprosopeion, Emporiou kai Viomichanias, je povinná zaplatiť Európskej komisii sumu 606 570,61 eura, ktorá zodpovedá vráteniu finančných grantov, ktoré jej boli poskytnuté na základe dohôd č. 045459 „Vnemové priestory podporujúce nezávislé starnutie“ a č. 507749 „Vplyv elektronickej verejnej správy na služby miestnych a regionálnych správnych orgánov“, uzavretých rámci šiesteho rámcového programu v oblasti výskumu, technického rozvoja a demonštračných činností (2002 – 2006), zvýšenú o úroky z omeškania od 3. mája 2014 s úrokovou sadzbou vo výške 3,75 %.
               
            
                  3.
               
               
                  ANKO AE Antiprosopeion, Emporiou kai Viomichanias, je povinná nahradiť trovy konania.
               
            
         (1)  Ú. v. EÚ C 175, 10.6.2014.